
KAUNO APYLINKĖS TEISMAS
NUTARTIS
2023 m. sausio 27 d.
Kaunas
Kauno apylinkės teismo Kauno rūmų teisėjas Dainius Ročys,
sekretoriaujant Salomėjai Muralienei,
dalyvaujant prokurorui Vidui Kilinskui (nuotoliniu būdu),
viešame teismo posėdyje išnagrinėjo Pravieniškių pataisos namų-atvirosios kolonijos teikimą dėl nuteistajam A. M. skirtų bausmių subendrinimo.
Aprašomoji dalis
Teismas nustatė:
Kauno apylinkės teismo Kauno rūmuose 2022 m. gruodžio 30 d. gautas Pravieniškių pataisos namų-atvirosios kolonijos teikimas dėl nuteistajam A. M. skirtų bausmių subendrinimo – prašoma subendrinti Kauno apylinkės teismo Kauno rūmų 2022 m. kovo 31 d. nuosprendžiu skirtą laisvės atėmimo bausmę su Kauno apylinkės teismo Kaišiadorių rūmų 2021 m. gruodžio 30 d. nuosprendžiu paskirta laisvės atėmimo bausme ir 2021 m. gegužės 13 d. Kauno apylinkės teismo Kėdainių rūmų nuosprendžiu skirta laisvės atėmimo bausme, ir paskirti jam galutinę subendrintą bausmę, nurodant nuo kada skaičiuoti bausmės pradžią bei pasisakant apie įskaitomus laikotarpius.
Teikime nurodyta, kad A. M. teistas 20 kartų, iš kurių paskutiniai teistumai:
- 2020 m. vasario 24 d. Kauno apylinkės teismo Kauno rūmų nuosprendžiu pagal BK 178 straipsnio 1 dalį – 1 metų laisvės atėmimo bausme. Vadovaujantis BK 64¹ straipsniu, paskirta bausmė sumažinta 1/3 dalimi ir skirta galutinė bausmė – 8 mėnesiai laisvės atėmimo. Vadovaujantis BK 63 straipsnio 1, 4, 9 dalimis, paskirta bausmė subendrinta su Kauno apylinkės teismo Kauno rūmų 2019 m. gruodžio 23 d. nuosprendžiu paskirta bausme ir skirta galutinė bausmė – 3 metai 8 mėnesiai laisvės atėmimo ir 10 MGL (376,60 Eur) dydžio bauda;
- 2021 m. gegužės 13 d. Kauno apylinkės teismo Kėdainių rūmų nuosprendžiu pagal BK 259 straipsnio 1 dalį – 3 mėnesių laisvės atėmimo bausme. Vadovaujantis BK 63 straipsnio 3, 9 dalimis, paskirta bausmė subendrinta su Kauno apylinkės teismo Kauno rūmų 2020 m. vasario 24 d. nuosprendžiu paskirta ir neatlikta bausme, skirta galutinė subendrinta 3 metų 11 mėnesių laisvės atėmimo bausmė. Nuosprendis įsiteisėjo 2022 m. gruodžio 22 d.;
- 2021 m. gruodžio 30 d. Kauno apylinkės teismo Kaišiadorių rūmų nuosprendžiu, pakeistu Kauno apygardos teismo 2022 m. gegužės 9 d. nuosprendžiu, pagal BK 22 straipsnio 1 dalį 182 straipsnio 1 d. (2 veikos), 182 straipsnio 1 dalį (2 veikos). Vadovaujantis BK 63 straipsnio 1, 4 dalimis – 1 metų 6 mėnesių laisvės atėmimo bausme. Nuosprendis įsiteisėjo 2022 m. gegužės 9 d.;
- 2022 m. kovo 31 d. Kauno apylinkės teismo Kauno rūmų nuosprendžiu pagal BK 178 straipsnio 2 dalį (2 veikos), 178 straipsnio 1 dalį. Vadovaujantis BK 63 straipsnio 1, 4 dalimis – 2 metų laisvės atėmimo bausme. Vadovaujantis BK 64¹ straipsniu, bausmė sumažinta 1/3 dalimi ir skirta sumažinta bausmė – 1 metai 4 mėnesiai laisvės atėmimo. Vadovaujantis BK 63 straipsnio 1, 4, 9 dalimis, skirta bausmė subendrinta su 2020 m. vasario 24 d. Kauno apylinkės teismo Kauno rūmų nuosprendžiu skirta bausme ir paskirta galutinė subendrinta – 4 metų 6 mėnesių laisvės atėmimo bausmė ir 10 MGL (376,60 Eur) dydžio bauda. Nuosprendis įsiteisėjo 2022 m. birželio 8 d. .
Nuteistasis A. M. laisvės atėmimo bausmę atlieka Pravieniškių pataisos namuose-atvirojoje kolonijoje, trečiajame sektoriuje. Bausmės pradžia skaičiuojama nuo 2019 m. rugsėjo 6 d., vykdant 2022 m. kovo 31 d. Kauno apylinkės teismo Kauno rūmų nuosprendžiu paskirtą subendrintą 4 metų 6 mėnesių laisvės atėmimo bausmę.
Teismo posėdyje prokuroras siūlė bausmes subendrinti.
Motyvuojamoji dalis
Teikimas tenkintinas.
Lietuvos Respublikos baudžiamojo proceso kodekso (BPK) 347 straipsnis numato, kai nuteistajam yra kitų visiškai ar iš dalies neįvykdytų nuosprendžių (baudžiamųjų įsakymų), teismas privalo priimti sprendimą, kokia tvarka bus vykdomos bausmės, numatytos visiškai ar iš dalies neįvykdytuose nuosprendžiuose (baudžiamuosiuose įsakymuose).
Nagrinėjamu atveju nustatyta, jog 2022 m. gruodžio 22 d. įsiteisėjo A. M. atžvilgiu priimtas 2021 m. gegužės 13 d. Kauno apylinkės teismo Kėdainių rūmų nuosprendis, kuriuo pagal BK 259 straipsnio 1 dalį jam skirta 3 mėnesių laisvės atėmimo bausmė ir kuri, vadovaujantis BK 63 straipsnio 3, 9 dalimis, subendrinta su Kauno apylinkės teismo Kauno rūmų 2020 m. vasario 24 d. nuosprendžiu paskirta ir neatlikta bausme, ir skirta galutinė subendrinta 3 metų 11 mėnesių laisvės atėmimo bausmė; taip pat 2022 m. gegužės 9 d. įsiteisėjo 2021 m. gruodžio 30 d. Kauno apylinkės teismo Kaišiadorių rūmų nuosprendis, pakeistas Kauno apygardos teismo 2022 m. gegužės 9 d. nuosprendžiu, ir kuriuo pagal BK 22 straipsnio 1 dalį 182 straipsnio 1 d. (2 veikos), 182 straipsnio 1 dalį (2 veikos), A. M. skirta subendrinta 1 metų 6 mėnesių laisvės atėmimo bausmė; taip pat 2022 m. birželio 8 d. įsiteisėjo 2022 m. kovo 31 d. Kauno apylinkės teismo Kauno rūmų nuosprendžiu pagal BK 178 straipsnio 2 dalį (2 veikos), 178 straipsnio 1 dalį, skirta subendrinta bausmė – 1 metai 4 mėnesiai laisvės atėmimo, ir kuri, vadovaujantis BK 63 straipsnio 1, 4, 9 dalimis, subendrinta su 2020 m. vasario 24 d. Kauno apylinkės teismo Kauno rūmų nuosprendžiu skirta bausme ir paskirta galutinė subendrinta – 4 metų 6 mėnesių laisvės atėmimo bausmė ir 10 MGL (376,60 Eur) dydžio bauda.
Bausmės pradžia skaičiuojama nuo 2019 m. rugsėjo 6 d., vykdant 2022 m. kovo 31 d. Kauno apylinkės teismo Kauno rūmų nuosprendžiu paskirtą subendrintą 4 metų 6 mėnesių laisvės atėmimo bausmę.
Nagrinėjamu atveju bausmės turi būti subendrintos, kurios skirtos pagal 2021, 2022 metais priimtus nuosprendžius. Iš minėtų nuosprendžių matyti, jog A. M. nuteistas už veikas padarytas laikotarpyje nuo 2018 m. balandžio 18 d. iki 2019 m. spalio 24 d., todėl, teismo nuomone, bausmės bendrintinos, taikant BK 63 straipsnio nuostatas.
BK 63 straipsnio 1 dalyje nurodyta, kad jeigu padarytos kelios nusikalstamos veikos, teismas paskiria bausmę už kiekvieną nusikalstamą veiką atskirai, po to paskiria galutinę subendrintą bausmę. Skirdamas galutinę subendrintą bausmę, teismas gali bausmes apimti arba visiškai ar iš dalies jas sudėti. Nepriklausomai nuo bausmių subendrinimo būdo, teismas bausmių bendrinimą turi pradėti atsižvelgdamas į griežčiausią bausmę. Kai bausmės visiškai sudedamos, prie griežčiausios bausmės, paskirtos už vieną iš padarytų nusikalstamų veikų, pridedamos visos švelnesnės bausmės, o kai sudedamos iš dalies – prie griežčiausios bausmės iš dalies pridedamos švelnesnės bausmės. Pagal BK 63 straipsnio taisykles skiriama bausmė ir tais atvejais, kai po nuosprendžio priėmimo nustatoma, jog asmuo iki nuosprendžio pirmojoje byloje priėmimo dar padarė ir kitą nusikalstamą veiką ar baudžiamąjį nusižengimą. Šiuo atveju į bausmės atlikimo laiką įskaitoma bausmė, visiškai ar iš dalies atlikta pagal ankstesnį nuosprendį (BK 63 straipsnio 9 dalis).
Bendrinat bausmes, atsižvelgiama į tai, kad A. M. šiais nuosprendžiais nuteistas laisvės atėmimo bausmėmis, dalis veikų padaryta laisvės atėmimo bausmės atlikimo vietoje, be to, 2019-2022 metų laikotarpyje jis teistas 9 kartus, todėl nuteistajam būtina skirti galutinę bausmę tokio dydžio, kad būtų galima spręsti, jog būtent tokio dydžio galutinė bausmė leis pasiekti bausmės tikslus, numatytus BK 41 straipsnyje, ir galutinė bausmė bus tinkamai individualizuota, o parinkta proporcija atitiks tiek nuteistojo padarytų nusikalstamų veikų ir jo asmenybės pavojingumo laipsnį, tiek, kaip minėta, bausme siekiamus tikslus. Teismo vertinimu nuteistajam A. M. bausmės šiuo atveju turėtų būti subendrintos pagal BK 63 straipsnio 1, 4, 9 dalių taisykles. Į subendrintos bausmės laiką įskaitytina nuteistojo atliekamos laisvės atėmimo bausmės dalis pagal 2022 m. kovo 31 d. Kauno apylinkės teismo Kauno rūmų nuosprendį, taip pat į bausmės laiką įskaitant atliktą bausmės dalį pagal Kauno apylinkės teismo Kauno rūmų 2020 m. vasario 24 d. nuosprendyje nurodytus bausmės laiko įskaitymus – t. y. į paskirtos laisvės atėmimo bausmės laiką įskaitytinas laikas, išbūtas laikinajame sulaikyme nuo 2018 m. vasario 13 d., 14.00 val. iki 2018 m. vasario 14 d., 16.20 val. (2 dienos).
Atsižvelgiant į išdėstytas aplinkybes, Pravieniškių pataisos namų-atvirosios kolonijos teikimas dėl nuteistajam A. M. skirtų keliais nuosprendžiais bausmių subendrinimo tenkinamas.
Rezoliucinė dalis
Teismas, vadovaudamasis Lietuvos Respublikos baudžiamojo proceso kodekso 347 straipsniu, 361 straipsniu, 362 straipsniu, 364 straipsniu,
nutaria:
Pravieniškių pataisos namų-atvirosios kolonijos teikimą dėl nuteistajam A. M., a. k. (duomenys neskelbtini) skirtų bausmių subendrinimo tenkinti.
Vadovaujantis Lietuvos Respublikos baudžiamojo kodekso 63 straipsnio 1, 4, 9 dalimis, A. M. skirtas bausmes subendrinti, prie Kauno apylinkės teismo Kauno rūmų 2022 m. kovo 31 d. nuosprendžiu skirtos galutinės 4 metų 6 mėnesių laisvės atėmimo bei 10 MGL baudos bausmių pridėti dalį pagal 2021 m. gegužės 13 d. Kauno apylinkės teismo Kėdainių rūmų nuosprendį skirtos laisvės atėmimo bausmės ir dalį pagal 2021 m. gruodžio 30 d. Kauno apylinkės teismo Kaišiadorių rūmų nuosprendį, pakeistą Kauno apygardos teismo 2022 m. gegužės 9 d. nuosprendžiu, skirtos laisvės atėmimo bausmės, ir skirti galutinę bausmę 5 metus 3 mėnesius laisvės atėmimo ir 10 MGL baudą.
Bausmės pradžią skaičiuoti nuo šios nutarties paskelbimo dienos. Į paskirtos bausmės laiką įskaityti A. M. atliktą bausmės dalį nuo 2019 m. rugsėjo 6 d. pagal Kauno apylinkės teismo Kauno rūmų 2022 m. kovo 31 d. nuosprendį, kuriuo į bausmės laiką įskaityta atlikta bausmės dalis pagal Kauno apylinkės teismo Kauno rūmų 2020 m. vasario 24 d. nuosprendį su jame nurodytais bausmės laiko įskaitymais – t. y. įskaitant laikinajame sulaikyme išbūtą laiką nuo 2018 m. vasario 13 d. 14.00 val. iki 2018 m. vasario 14 d. 16.20 val. (2 dienas).
Nutartis per septynias dienas nuo jos gavimo gali būti skundžiama Kauno apygardos teismui, skundą paduodant per Kauno apylinkės teismo Kauno rūmus.
Teisėjas Dainius Ročys

